54 a.C.n.

Eventa 

 Lucio Domitio Appio Claudio consulibus Iulia, filia Caesaris et uxor Pompei, quae primi triumviratus pignus fuerat, interiit.
 Comitia consularia magnum flagitium viderunt : nam ambo consules pactionem iniere cum duobus ex candidatis. Omnes candidati ambitus apud iudices postulabantur nec comitia consularia ante finem anni fieri potuerunt.
 Gaius Iulius Caesar iterum in Britanniam transiit, ubi Cassivellaunum vicit et tributum insulae imposuisse sese iactavit. Sed postquam abiit Britannia rursus libera fuit.
 In Gallia initio hiemis Eburones hiberna in sua civitate posita Ambiorige duce adorti sunt : XV cohortes cum legatis Quinto Titurio Sabino et Lucio Aurunculeio Cotta occiderunt. Eodem tempore Nervii quoque hiberna Romana et Quintum Tullium Ciceronem legatum obsederunt : difficile demum repulsi sunt. Quae clades et tot militum interitus Caesarem vehementer adfecit.

 Nati 

 Mortui 

 Iulia, filia Caesaris et uxor Pompei.
 Dumnorix Haeduus qui fratri postpositus adversus Romanos coniurationem fecerat.